Aka̱demi Sayen Tyok Swidin

Aka̱demi Sayen Tyok Swidi̱n wu (Swidin: Kungliga Vetenskapsakademien) yet a̱nyiung a̱mami a̱yaaka̱demi sayen a̱byin Swidi̱n. Á̱ ku kpaat nggu a̱ a̱tuk mam 2 kya mi̱ Zwat A̱taa a̱lyia̱ 1739, a̱wot a̱ si̱ yet sot-nta̱m ji̱ yong a̱pyia̱ nji̱ zi̱ nwai yet si̱-a̱gwomna̱ti a̱ni ji̱ faat kpa̱p mban a̱za̱za̱rak a̱yaasayen ma̱ng lyen-kidee a̱wot ji̱ tungcet fuut-a̱di̱dam nji mi̱ sot-á̱niet ji, ma̱nang ji̱ kwan mban shai shi̱shai ku sa̱u a̱di̱dam ma̱sa̱t tsi̱tsak ntat-a̱pyia̱ nvwuon. Ját aka̱demi jini ja yet: yet a̱vwuo nang á̱nietnzop neet mi̱ koji na mmyim di̱ mi̱n gak, nwuat tangka̱i a̱wat ku na mban zop a̱ni, nwuat á̱nietnzop á̱fai beang, nwuat nta̱m zop na̱ ghwut ansham ba̱t a̱ni záng, lyiat mi̱ bibyin swanta mami a̱yaagwaklyensayen, á̱ mban tat-a̱pyia̱ sayen mami sot-á̱niet ji a̱wot á̱ byia̱ mbwak mami nkyang na na̱ na shyia̱ di̱ cám zop a̱ni á̱ ntyia̱ mmanfang di̱dang mi̱ lyen-kidee ma̱ng sayen ma̱ a̱ka̱safang, a̱wot á̱ shei á̱ ka ntyia̱ á̱niet ba̱ cat nkhang sayen mi̱ kuzang tangka̱i wa. Kuzang a̱lyia̱, aka̱demi wu nwuak za̱náng Nobet mi̱ fizik ma̱ng kemiti̱ri, Za̱nang Sveriges Riksbank mi̱ Sayen Tung Zwá mi̱ di̱ Jhyung Ali̱fi̱ret Nobet, Za̱nang Crafoord ji, Za̱nang Sjöberg ji Sjöberg ji ma̱ng za̱náng ma̱ a̱di̱di̱t jhyang. Aka̱demi wu si̱ byia̱ a̱tan swat kpa̱ndang ma̱ng a̱yaaka̱demi á̱ghyang mi̱ bibyin nta, susot-á̱nietbyia̱lyen ma̱ng susot-nta̱m sayen bibyin swanta a̱wot a̱ bu ni̱ li̱n-a̱ma cat kpa̱ndang di̱ nta̱m sayen tsi̱tsak bibyin swanta. Aka̱demi Sayen wu nshyia̱ mi̱ Paak A̱keang A̱byin A̱byintyok fam a̱byin Si̱tokom hwa. A̱ya̱fang A̱ka̱fwuop nta https://www.kva.se/en/ (a̱ma̱ntei ofisha) a̱ma̱ntei ghwughwu-a̱guguut Aka̱demi Sayen Tyok Swidi̱n Archived 2022-05-24 at the Wayback Machine